Source: https://oigusaktid.tallinn.ee/?id=3007&aktid=74970
Timestamp: 2018-02-24 23:31:17+00:00

Document:
Tallinna Linnavolikogu 18.05.2000 määrus number 15
Jõustumine: 19.06.2000
Redaktsiooni kehtivus: 19.06.2000 - ...
18. mai 2000 nr 15
Lähtudes Kohaliku omavalitsuse korralduse seaduse muutmise seadusest, Kohaliku omavalitsuse korralduse seaduse § 22 lg 1 p 9 ja Tallinna põhimääruse § 98,
1. Muuta Tallinna põhimäärust (kinnitatud Tallinna Linnavolikogu 10. oktoobri 1996 määrusega nr 27; muudetud linnavolikogu 6. märtsi 1997 määrusega nr 6; 12. juuni 1997 määrusega nr 28; 5. veebruari 1998 määrusega nr 8; 19. veebruari 1998 määrusega nr 11; 14. mai 1998 määrusega nr 18; 3. septembri 1998 määrusega nr 29; 26. novembri 1998 määrusega nr 37; 25. märtsi 1999 määrusega nr 4; 8. aprilli 1999 määrusega nr 37; 10. juuni 1999 määrusega nr 17; 16. detsembri 1999 määrusega nr 41; 16. detsembri 1999 määrusega nr 42) alljärgnevalt:
1.1 muuta § 2 lg 2 ja sõnastada see järgmiselt:
“(2) Kohalik omavalitsus teostub demokraatlikult moodustatud esindus- ja võimuorganite kaudu, samuti kohaliku elu küsimustes rahvaküsitluse või rahvaalgatuse teel.”;
1.2 jätta § 6 lg 5 välja sõnad “linnavalitsus § 26 3. lõikes sätestatud ulatuses”;
1.3 muuta § 7 lg 3 ja sõnastada see järgmiselt:
“(3) Linnavolikogu valib linnavolikogu esindajad Vabariigi Presidendi valimiskogusse, linnavolikogu esindaja maavanema kandidatuuri kooskõlastamiseks ning Tallinna Linnakohtu kaasistujad vastava seaduse alusel linnavolikogu poolt kehtestatud korras. Esindajad Eesti Linnade Liidu esindajate kogusse valitakse Eesti Linnade Liidu põhikirja alusel linnavolikogu poolt kehtestatud korras.”;
1.4 asendada § 10 lg 1 p 1 sõnad “Tallinna munitsipaalasutuste” sõnadega “linna ametiasutuste hallatavate asutuste”;
1.5 muuta § 22 ja sõnastada see järgmiselt:
“§ 22. Linnavolikogu liige
1)	algatada linnavolikogu õigusakte ja teha ettepanekuid linnavolikogu istungil arutatavate küsimuste kohta;
2)	seada üles kandidaadi linnavolikogu poolt valitavale, kinnitatavale või määratavale kohale;
3)	esitada linnavolikogu menetluses olevate eelnõude täiendus- ja muudatusettepanekuid;
4)	esitada oma kandidatuur komisjoni ja töörühma liikmeks;
5)	saada linnavolikogu, linnavalitsuse ja linnaosade valitsuste õigusakte, linna ametiasutuste dokumente ja muud teavet, välja arvatud andmed, mille väljastamine on seadusega keelatud;
6)	esineda linnavolikogu istungil avaldusega, protestiga, sõnavõtuga, repliigiga ja esitada küsimusi;
7)	esitada linnavolikogu istungil arupärimisi linnapeale ja linnavalitsuse liikmetele;
8)	kuuluda halduskogu koosseisu käesoleva põhimääruse § 88 sätestatud korras;
9)	kasutada linnaosa valitsuse ruume linnaelanike vastuvõtuks ja saada tehnilist abi selle korraldamiseks;
10)	tasuta informeerida linnaelanikke linnavolikogu kantselei kaudu linnavolikogu liikme vastuvõtuajast ja kohast;
11)	saada hüvitust linnavolikogu ülesannete täitmisel tehtud kulutuste ning linnavolikogu tööst osavõtu eest linnavolikogu kehtestatud määras ja korras.
1)	esitama majanduslike huvide deklaratsiooni korruptsioonivastases seaduses sätestatud korras;
2)	saatma linnasekretärile kolme tööpäeva jooksul vastava avalduse ja ärakirja dokumendist, millega ta nimetati valla- või linnaametnikuks Tallinnas või mõnes teises vallas või linnas, valiti vallavanemaks või linnapeaks, kinnitati või nimetati valla- või linnavalitsuse liikmeks mõnes teises vallas või linnas.”;
1.6 muuta § 23 ja sõnastada see järgmiselt:
“§ 23. Linnavolikogu liikme volituste ennetähtaegne lõppemine
1)	linnavolikogu tegutsemisvõimetusega;
2)	tagasiastumisega;
3)	väljalangemisega Eesti hääleõiguslike kodanike riiklikust registrist Tallinnas;
4)	nimetamisega kohtunikuks;
5)	tahtliku kuriteo eest süüdimõistva kohtuotsuse jõustumisega;
6)	jõustunud kohtuotsusega, millega tühistati Tallinna Linna Valimiskomisjoni (edaspidi valimiskomisjon) otsus tema registreerimise kohta linnavolikogu liikmeks;
7)	teovõimetuks tunnistamisega;
8)	surmaga.
(6) Käesoleva paragrahvi 1. lõike punktides 5-7 sätestatud juhtudel saadab linnasekretär Tallinna Linnakohtust saabunud vastava kohtuotsuse hiljemalt kolme tööpäeva jooksul selle kättesaamisest arvates linnavolikogule.”;
1.7 muuta § 24 ja sõnastada see järgmiselt:
“§ 24. Linnavolikogu liikme volituste peatumine
1)	valimisega Vabariigi Presidendiks, nimetamisega Vabariigi Valitsuse liikmeks, riigisekretäriks, riigikontrolöriks, õiguskantsleriks või maavanemaks;
2)	nimetamisega prokuröriks,
3)	valimisega vallavanemaks või linnapeaks, kinnitamisega valla- või linnavalitsuse liikmeks;
4)	nimetamisega valla- või linnaametnikuks;
5)	asumisega tegevteenistusse kaitseväes või sellega võrdsustatud teenistuses;
6)	tema suhtes tõkendina vahi alla võtmise kohaldamisega üle kolme kuu;
7)	tööülesannete, õpingute tõttu või muul põhjusel, mis takistab linnavolikogu istungitel osalemist vähemalt kolme järjestikuse kuu ulatuses.
(8) Käesoleva paragrahvi 2. lõike punktis 6 sätestatud juhul saadab linnasekretär hiljemalt kolme tööpäeva jooksul vastava kohtumääruse kättesaamisest arvates selle linnavolikogule.”;
1.8 muuta § 25 ja sõnastada see järgmiselt:
“§ 25. Linnavolikogu asendusliige
(9) Kui linnavolikogu liikmete arv langeb käesoleva põhimääruse § 37 11. lõikes osutatud tegutsemiseks vajaliku miinimumini või alla selle, korraldatakse linnavolikogu koosseisu puudu olevate liikmete valimiseks täiendavad valimised.”;
1.9 muuta § 26 ja sõnastada see järgmiselt:
“§ 26. Linnavolikogu pädevus
1)	linna eelarve vastuvõtmine ja muutmine ning selle täitmise aruande kinnitamine ning audiitori määramine;
2)	kohalike maksude kehtestamine, muutmine ja kehtetuks tunnistamine;
3)	linna eelarvesse laekuvate kohalike maksude puhul soodustuste andmise korra kehtestamine;
4)	koormiste määramine;
5)	toetuste andmise ja linna eelarvest finantseeritavate teenuste osutamise korra kehtestamine;
6)	linnavara valitsemise, kasutamise ja käsutamise korra kehtestamine;
7)	Tallinna arengukava vastuvõtmine ja muutmine;
8)	laenude ja teiste varaliste kohustuste võtmine,
9)	Tallinna põhimääruse kinnitamine, muutmine ja kehtetuks tunnistamine;
10)	taotluse esitamine või arvamuse andmine linna piiride või linna nime muutmiseks ning sellega seotud varaliste või muude vaidluste lahendamiseks;
11)	linnaosa moodustamine ja lõpetamine, tema pädevuse kindlaksmääramine ja põhimääruse kinnitamine;
12)	linnavolikogu järgmise koosseisu liikmete arvu määramine;
13)	valimisringkondade arvu, piiride ja ühtse numeratsiooni ning igas valimisringkonnas mandaatide arvu määramine, valimiskomisjoni ja jaoskonnakomisjoni moodustamine;
14)	linnavolikogu esimehe, aseesimehe või aseesimeeste valimine;
15)	linnapea valimine ja ametist vabastamine;
16)	linnavalitsuse liikmete arvu ja linnavalitsuse struktuuri kinnitamine;
17)	linnavalitsuse liikmete kinnitamine ja nende vabastamine linnavalitsuse liikmete kohustustest ning palgaliste linnavalitsuse liikmete ametisse nimetamine ja ametist vabastamine;
18)	umbusalduse avaldamine linnavolikogu esimehele, linnavolikogu aseesimehele, linnavolikogu komisjoni esimehele, linnavolikogu komisjoni aseesimehele, revisjonikomisjoni liikmele, linnavalitsusele, linnapeale või linnavalitsuse liikmele;
19)	linnapeale ja palgalistele linnavalitsuse liikmetele töötasu määramine ning teistele linnavalitsuse liikmetele hüvituse maksmise otsustamine ja selle suuruse määramine;
20)	linnavolikogu komisjonide moodustamine ja tegevuse lõpetamine, nende esimeeste ja aseesimeeste valimine linnavolikogu liikmete hulgast ja komisjonide koosseisu kinnitamine;
21)	linnavolikogu esimehele või ühele aseesimehele töötasu või hüvituse määramine või aseesimeestele hüvituse määramine;
22)	linnavolikogu liikmetele linnavolikogu ülesannete täitmisel tehtud kulutuste ning linnavolikogu tööst osavõtu eest hüvituse suuruse ja maksmise korra kehtestamine;
23)	linna esindamise korra kehtestamine;
24)	linna poolt äriühingu ja sihtasutuse asutamine, lõpetamine ning põhikirja kinnitamine ja muutmine;
25)	linna osalemise otsustamine äriühingus, sihtasutuses, mittetulundusühingus ning nendes osalemise lõpetamise otsustamine;
26)	Tallinna Linnakohtu kaasistujate valimine;
27)	Vabariigi Presidendi valimiskogusse linnavolikogu esindajate valimine;
28)	maavanema kandidatuuri kooskõlastamiseks linnavolikogu esindaja valimine;
29)	Tallinna ehitusmääruse kinnitamine, muutmine ja tühistamine;
30)	kinnisasja sundvõõrandamise taotluse esitamine;
31)	üldplaneeringu algatamine, kehtestamine ja tühistamine;
32)	üldplaneeringu projekti vastuvõtmine ja avaliku väljapaneku väljakuulutamine;
33)	detailplaneeringu kehtestamine ja tühistamine;
34)	linna ametiasutuse ja linna ametiasutuse hallatava asutuse moodustamine, ümberkorraldamine ja tegevuse lõpetamine ning ametiasutuse põhimääruse kinnitamine;
35)	linnaametnikele sotsiaalsete garantiide kehtestamine;
36)	linna ametiasutuste struktuuri ja teenistujate koosseisu ning palgamäärade ja palgatingimuste kinnitamine;
37)	muud seadusega volikogu ainupädevusse antud küsimused.
(3) Linnavolikogu võib delegeerida linnavalitsusele muudatuste tegemise aasta jooksul ametiasutuste struktuuris ja teenistujate koosseisus linnavolikogu poolt kinnitatud teenistujate üldarvu ja palgafondi piires.”;
1.10 muuta § 28 pealkirja ja sõnastada see järgmiselt:
“§ 28. Linnavolikogu töökorraldus”;
1.11 täiendada põhimäärust §-ga 28¹ järgmises sõnastuses:
“§ 28¹. Hääletamise läbiviimise ja hääletamistulemuste kindlakstegemise kord isikuvalimistel linnavolikogus
1)	vastavasse lahtrisse ei ole kirjutatud ühegi kandidaadi registreerimisnumbrit või on kirjutatud registreerimisnumber, mis ei ole antud ühelegi kandidaadile;
2)	vastavasse lahtrisse kirjutatud kandidaadi registreerimisnumber ei ole loetav või on parandatud ning ei ole üheselt mõistetav;
3)	kui hääletamissedelil puudub hääletamiskomisjoni esimehe allkiri või ühes ümbrikus on mitu hääletamissedelit või ümbrikul ei ole linnavolikogu pitsati jäljendit.
1)	kandidaadi nime järel märgitud vastavates lahtrites ei ole risti või on rist mõlemas lahtris;
2)	kui hääletamissedelil puudub hääletamiskomisjoni esimehe allkiri või ühes ümbrikus on mitu hääletamissedelit või ümbrikul ei ole linnavolikogu pitsati jäljendit.
1)	hääletamissedeli saanud valijate arvu;
2)	valimiskastis olevate vormikohaste hääletamissedelite alusel hääletamisest osavõtnud linnavolikogu liikmete arvu;
3)	kehtetute hääletamissedelite arvu;
4)	igale kandidaadile antud häälte (ühe kandidaadi ning revisjonikomisjoni liikmete valimise puhul poolt- ja vastuhäälte) arvu.
(15) Käesolevas paragrahvis reguleerimata protseduuriküsimusi otsustab linnavolikogu hääletamise teel. Nimetatud linnavolikogu otsustused kantakse linnavolikogu istungi protokolli.”;
1.12 muuta § 29 alljärgnevalt:
1.12.1 täiendada lg 1 p 4 pärast sõna “palgamäärad” sõnadega “ja palgatingimused”;
1.12.2 tunnistada kehtetuks lg 1 p 9;
1.12.3 täiendada paragrahvi lõikega 3 järgmises sõnastuses:
“(3) Linnavolikogu esimehe või ühe linnavolikogu aseesimehe ametikoht võib linnavolikogu otsusel olla palgaline.”;
1.13 muuta § 30 ja sõnastada see järgmiselt:
“§ 30. Linnavolikogu esimehe valimise kord
(5) Linnavolikogu esimeheks osutub valituks kandidaat, kes saab linnavolikogu koosseisu häälteenamuse.”;
1.14 täiendada põhimäärust §-ga 30 ¹ järgmises sõnastuses:
“30¹. Linnavolikogu aseesimehe (aseesimeeste) valimise kord
(6) Linnavolikogu aseesimeheks osutub valituks kandidaat, kes saab linnavolikogu koosseisu häälteenamuse.”;
1.15 muuta § 31 ja sõnastada see järgmiselt:
§ 31. Linnavolikogu komisjon
1)	selgitab välja kohaliku omavalitsuse poolt lahendamist vajavad linnaelu probleemid ja teeb ettepanekuid nende lahendamiseks;
2)	töötab välja tegevuskavad;
3)	algatab linnavolikogu määruste ja otsuste eelnõusid;
4)	annab arvamusi talle läbivaatamiseks saadetud Tallinna õigusaktide eelnõude kohta;
5)	kontrollib linnavolikogu määruste ja otsuste täitmist;
6)	võib teha ettepanekuid linnaeelarve koostamise ja eelarve projekti kohta.
(8) Linnavolikogu komisjon on otsustusvõimeline, kui koosolekust võtab osa vähemalt pool linnavolikogu komisjoni koosseisust, sealhulgas komisjoni esimees või aseesimees. Linnavolikogu komisjon võtab otsuseid vastu poolthäälte enamusega. Linnavolikogu komisjon kuulab vajadusel ära linnavolikogu vastava ala nõuniku ja õigusnõuniku seisukoha arutatava küsimuse kohta.
1)	linnavolikogu õigusakti eelnõu eestseisusele linnavolikogu istungi päevakorda võtmiseks või
2)	linnavolikogu esimehele taotluse pikema menetlusaja saamiseks või
3)	linnavolikogule põhjendatud ettepaneku eelnõu menetlusest väljaarvamiseks.
1.16 täiendada põhimäärust §-ga 31¹ järgmises sõnastuses:
“§ 31¹. Linnavolikogu komisjoni esimehe ja aseesimehe valimise kord
(8) Linnavolikogu komisjoni esimeheks või aseesimeheks osutub valituks kandidaat, kes saab hääletamisest osa võtnud linnavolikogu liikmete poolthäälte enamuse.”;
1.17 muuta § 32 ja sõnastada see järgmiselt:
“§ 32. Linnavolikogu revisjonikomisjoni moodustamine
1)	revisjonikomisjoni liige lahkub revisjonikomisjonist isikliku avalduse alusel;
2)	revisjonikomisjoni liikmele avaldatakse umbusaldust;
3)	revisjonikomisjoni liikme surma korral.
(13) Käesoleva paragrahvi 12. lõikes nimetatud juhtudel viiakse läbi revisjonikomisjoni uue liikme valimine käesolevas paragrahvis sätestatud korras või linnavolikogu otsusel vähendatakse vastavalt revisjonikomisjoni liikmete arvu.”;
1.18 täiendada põhimäärust §-ga 32¹ järgmises sõnastuses:
“§ 32¹. Linnavolikogu revisjonikomisjon
1)	linnavalitsuse tegevuse vastavust linnavolikogu määrustele ja otsustele;
2)	tulude tähtaegset sissenõudmist ja arvelevõtmist ning kulude vastavust linna eelarvele;
3)	linna asutuste raamatupidamise õigsust ja linna ametiasutuste hallatavatesse asutustesse paigutatud linnavara kasutamise sihipärasust;
4)	linna poolt sõlmitud lepingute täitmist;
5)	linnavolikogu ülesandel linnavalitsuse ja linna ametiasutuste tegevuse seaduslikkust ja otstarbekust.
(5) Revisjonikomisjoni teenindab linnavolikogu kantselei.”;
1.19 asendada § 33 lõikes 1 numbrid “32 4.” numbritega “32¹ 2.”;
1.20 muuta § 35 alljärgnevalt:
1.20.1 asendada lg 1 number “2” sõnaga “kaks”;
1.20.2 tunnistada kehtetuks lg 4 p 7;
1.21 muuta § 36 alljärgnevalt:
1.21.1 muuta lg 2 teist lauset ja sõnastada see järgmiselt:
“Linnavolikogu uue koosseisu esimese istungi kutsub kokku ja seda juhatab kuni linnavolikogu esimehe valimiseni valimiskomisjoni esimees või tema asetäitja.”;
1.21.2 muuta lg 4 ja sõnastada see järgmiselt:
“(4) Kutse linnavolikogu istungi kokkukutsumise kohta, milles on ära näidatud istungi toimumise aeg, koht ja arutlusele tulevad küsimused, tehakse linnavolikogu liikmetele teatavaks linnavolikogu kantselei kaudu vähemalt neli päeva enne linnavolikogu istungit ning kutse avaldatakse vähemalt üks päev enne linnavolikogu istungit ajalehes, milles linnavolikogu avaldab oma ametlikke teateid.”;
1.22 muuta § 37 alljärgnevalt:
1.22.1 muuta lg 8 ja sõnastada see järgmiselt:
“(8) Hääletamine linnavolikogus on avalik, v.a. isikuvalimised. Avalikul hääletamisel kasutatakse elektroonilist hääletamissüsteemi. Linnavolikogu liikmel on õigus nõuda koheselt istungil avaliku hääletamise tulemuste lisamist istungi protokollile.”;
1.22.2 täiendada paragrahvi lõikega 8¹ järgmises sõnastuses:
“(8¹) Elektroonilise hääletamissüsteemi rikke korral ning juhul, kui linnavolikogu istung ei toimu linnavolikogu istungite saalis, hääletatakse käetõstmisega. Sel juhul võib linnavolikogu liige taotleda nimelist hääletamist, kui tema ettepanekut toetab vähemalt kaks linnavolikogu liiget. Nimeline hääletamine viiakse läbi, kui selle poolt hääletab vähemalt ¼ kohalolevatest linnavolikogu liikmetest.”;
1.22.3 muuta lg 9 ja sõnastada see järgmiselt:
“(9) Isikuvalimistel toimub hääletamine hääletamissedeliga linnavolikogu poolt sätestatud korras.”;
1.22.4 asendada lõikes 11 number “17” numbriga “18” ja number “23” numbriga “24”;
1.22.5 muuta lg 12 teist lauset ja sõnastada see järgmiselt:
“Protokollile kirjutavad alla linnavolikogu esimees või tema asendaja–linnavolikogu istungi juhataja ning istungi protokollija.”;
1.23 muuta § 37¹ ja sõnastada see järgmiselt:
“§ 37¹. Arupärimine
(4) Kui arupärimises oli ette nähtud suuline vastamine, võtab linnavolikogu esimees pärast arupärimisele kirjalikku vastamist suulise vastamise linnavolikogu istungi päevakorra projekti. Kui arupärimises ei olnud ette nähtud suulist vastamist, kuid kirjalik vastus ei rahulda arupärimise esitajat, esitatakse linnavolikogu esimehele kahe nädala jooksul pärast kirjaliku vastuse saamist taotlus võtta arupärimisele vastamine linnavolikogu istungi päevakorra projekti. Suulisel vastamisel võib arupärimisele vastaja anda sõna täiendavateks selgitusteks vastava valdkonna spetsialistile.”;
1.24 muuta § 37² lg 1 ja 3 ning sõnastada need järgmiselt:
“(1) Linnavolikogu liige on kohustatud taandama ennast sellise linnavolikogu üksikakti arutamisest ja otsustamisest, mille suhtes on tal huvide konflikt vastavalt korruptsioonivastase seaduse § 25 lõikele 1.
(3) Käesoleva paragrahvi 1. lõikes sätestatud juhul on linnavolikogu liige kohustatud enne küsimuse arutelu algust tegema avalduse enda mitteosalemise kohta antud päevakorrapunkti arutamisel. Vastav märge fikseeritakse linnavolikogu istungi protokollis. Küsimuse arutamiseks ja otsustamiseks vajalik kvoorum on selle linnavolikogu liikme võrra väiksem.”;
1.25 muuta § 38 alljärgnevalt:
1.25.1 muuta lg 1 ja sõnastada see järgmiselt:
“(1) Vähemalt neljandik linnavolikogu koosseisust võib algatada umbusalduse avaldamise linnavolikogu esimehele, linnavolikogu aseesimehele, linnavolikogu komisjoni esimehele, linnavolikogu komisjoni aseesimehele, revisjonikomisjoni liikmele, linnavalitsusele, linnapeale või linnavalitsuse liikmele.”;
1.25.2 muuta lg 3 esimest lauset ja sõnastada see järgmiselt:
“(3) Umbusalduse avaldamine toob kaasa linnavolikogu esimehe või aseesimehe ametist või komisjoni esimehe või aseesimehe või revisjonikomisjoni liikme tema kohustustest vabastamise.”;
1.25.3 muuta lg 4 ja sõnastada see järgmiselt:
“(4) Umbusalduse avaldamine on aluseks linnapea või palgalise linnavalitsuse liikme ametist või linnavalitsuse liikme tema kohustustest vabastamisele linnavolikogu usalduse kaotamise tõttu.”;
1.26 muuta § 40 ja sõnastada see järgmiselt:
“§ 40. Ettepanekud seaduste ja teiste õigusaktide vastuvõtmiseks
(2) Linnavolikogu vastava otsuse alusel esitab käesoleva paragrahvi 1. lõikes nimetatud ettepanekud Vabariigi Valitsusele linnavalitsus.”;
1.27 muuta § 41 ja sõnastada see järgmiselt:
“§ 41. Linnavolikogu tegutsemisvõimetus
1)	pole vastu võtnud linna eelarvet kolme kuu jooksul eelarveaasta algusest või riigieelarve vastuvõtmisest arvates, kui riigieelarvet ei olnud vastu võetud eelarveaasta alguseks;
2)	pole kahe kuu jooksul uue koosseisu esimese istungi lõppemise päevast arvates valinud linnavolikogu esimeest ja linnapead või pole nelja kuu jooksul uue koosseisu esimese istungi päevast arvates kinnitanud linnavalitsuse liikmeid;
3)	pole kahe kuu jooksul linnavolikogu esimehe või linnapea ametist vabastamisest arvates valinud uut linnavolikogu esimeest või linnapead või pole nelja kuu jooksul linnapea vabastamisest arvates kinnitanud linnavalitsuse liikmeid;
4)	pole kahe kuu jooksul linnapeale või linnavalitsusele umbusalduse avaldamise päevast arvates valinud uut linnapead ja pole nelja kuu jooksul umbusalduse avaldamise päevast arvates kinnitanud linnavalitsuse liikmeid.
(3) Kui linnavolikogu muutub tegutsemisvõimetuks vähem kui kuus kuud enne kohaliku omavalitsuse volikogude korralisi valimisi ning linnavolikogu liikmete kohtade täitmiseks ei piisa volikogu asendusliikmeid, otsustab käesoleva põhimääruse § 26 1. lõike punktis 13 ja 2. lõikes nimetatud küsimusi linnavalitsus.”;
1.28 muuta § 42 alljärgnevalt:
1.28.1 muuta lg 3 ja sõnastada see järgmiselt:
“(3) Linnavalitsus juhib linna ametiasutuste (v.a. linnavolikogu kantselei) ja nende hallatavate asutuste tegevust, osaleb linnavolikogu poolt kehtestatud korras aktsionärina, osanikuna, asutajana ja liikmena eraõiguslikes juriidilistes isikutes.”;
1.28.2 täiendada lg 4 pärast sõna “palgamäärad” sõnadega “ja palgatingimused”;
1.29 muuta § 43 ja sõnastada see järgmiselt:
“§ 43. Linnapea valimise kord
(6) Linnapeaks osutub valituks kandidaat, kes saab linnavolikogu koosseisu häälteenamuse.”;
1.30 muuta § 44 alljärgnevalt:
1.30.1 muuta lg 1 ja sõnastada see järgmiselt:
“(1) Linnapea:
1)	juhib ja korraldab linnavalitsuse tööd ja linnavalitsuse istungite ettevalmistamist;
2)	esindab Tallinna ja linnavalitsust vastavalt seaduse ja käesoleva põhimäärusega sätestatud korras, välja arvatud § 29 lg 1 p 2 toodud juhud. Linnapea võib volitada teisi isikuid esindama linna temale antud pädevuse piires;
3)	annab linnavalitsuse ja tema ametiasutuste sisemise töö korraldamiseks käskkirju;
4)	kirjutab alla linnavalitsuse määrustele ja korraldustele ning teistele linnavalitsuse dokumentidele;
5)	esitab linnavolikogule kinnitamiseks linnavalitsuse liikmete arvu ja linnavalitsuse struktuuri;
6)	esitab linnavolikogule ettepaneku linnavalitsuse liikme kinnitamiseks ja tema vabastamiseks linnavalitsuse liikme kohustustest ning palgalise linnavalitsuse liikme ametisse nimetamiseks ja ametist vabastamiseks;
7)	esitab linnavalitsusele ametisse nimetamiseks linna ametiasutuse (v.a linnavolikogu kantselei) juhi kandidaadi ja ametisse kinnitamiseks linna ametiasutuse hallatava asutuse juhi kandidaadi, teeb linnavalitsusele ettepaneku nimetatud juhtide ametist vabastamise kohta;
8)	täidab muid talle seaduse alusel või käesoleva põhimäärusega pandud ülesandeid.”;
1.30.2 tunnistada kehtetuks lg 2 kolmas lause;
1.31 muuta § 45 ja sõnastada see järgmiselt:
“§ 45. Linnavalitsuse koosseis ja moodustamine
(6) Linnavalitsuse liikmed kinnitab ja palgalised linnavalitsuse liikmed nimetab ametisse linnavolikogu linnapea esildisel linnapea volituste ajaks.”;
1.32 muuta § 46 lg 1 ja 5 ning sõnastada need järgmiselt:
“(1) Linnavalitsus saab oma volitused linnavolikogu poolt linnavalitsuse liikmete kinnitamise ning palgaliste linnavalitsuse liikmete ametisse nimetamise päevast.
(5) Kui osade linnavalitsuse liikmete volituste lõppemise tõttu osutub linnavalitsuse liikmete arv väiksemaks kui linnapea ja vähemalt pool linnavolikogu poolt kinnitatud linnavalitsuse liikmete arvust, ei ole linnavalitsus otsustusvõimeline kuni vajaliku arvu uute linnavalitsuse liikmete kinnitamiseni ja palgaliste linnavalitsuse liikmete ametisse nimetamiseni.”;
1.33 muuta § 47 alljärgnevalt:
1.33.1 muuta lg 1 p 5 ja sõnastada see järgmiselt:
“5) seoses linnavalitsuse uue koosseisu liikmete kinnitamise ja palgaliste liikmete ametisse nimetamisega;”;
1.33.2 muuta lg 3 ja sõnastada see järgmiselt:
“(3) Linnavalitsuse liikme vabastamisel linnavalitsuse liikme kohustustest ja palgalise linnavalitsuse liikme ametist vabastamisel lõpevad tema linnavalitsuse liikme volitused. Käesoleva põhimääruse § 54 sätestatud juhtudel ja korras makstakse hüvitust ametist vabastatud palgalisele linnavalitsuse liikmele.”;
1.34 muuta § 48 ja sõnastada see järgmiselt:
“§ 48. Uute linnavalitsuse liikmete kinnitamine ja palgaliste linnavalitsuse liikmete ametisse nimetamine
Linnavalitsuse koosseisus olevale vabale linnavalitsuse liikme kohale kinnitatakse ja palgalisele linnavalitsuse liikme ametikohale nimetatakse uus isik linnapea esildisel linnavolikogu poolt §-s 45 sätestatud korras.”;
1.35 muuta § 49 lg 1 p 3 ja sõnastada see järgmiselt:
“3) lahendab seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi, mille lahendamise on linnavolikogu delegeerinud linnavalitsusele.”;
1.36 muuta § 50 lg 2 teist lauset ja sõnastada see järgmiselt:
“Linnavalitsuse istungist võtab sõnaõigusega osa linnasekretär.”;
1.37 muuta § 51 ja sõnastada see järgmiselt:
“§ 51. Linnasekretär
1)	juhib linnakantseleid ning esitab linnapeale ettepanekuid linnakantselei ülesannete, struktuuri ja teenistujate koosseisu kohta;
2)	annab kaasallkirja linnavalitsuse määrustele ja korraldustele ning linnavalitsuse istungi protokollile;
3)	korraldab linnavalitsuse õigusaktide avaldamist ja töö avalikustamist;
4)	korraldab koostöös linnavolikogu kantseleiga linnavolikogu õigusaktide avaldamist ja töö avalikustamist;
5)	saadab õiguskantslerile linnavalitsuse õigustloovate aktide ärakirjad 10 päeva jooksul nende vastuvõtmisest arvates;
6)	saadab koostöös linnavolikogu kantseleiga õiguskantslerile linnavolikogu õigustloovate aktide ärakirjad 10 päeva jooksul nende vastuvõtmisest arvates;
7)	esindab linna kohtus või volitab selleks teisi isikuid;
8)	hoiab linna vapipitsatit;
9)	osaleb linnavalitsuse istungite ettevalmistamisel ja korraldab istungite protokollimist;
10)	annab linnakantselei sisemise töö korraldamiseks käskkirju;
11)	täidab teisi seaduses, Tallinna põhimääruses ja linnavalitsuse reglemendis pandud ülesandeid.
(5) Linnasekretäri asendamise korra määrab linnapea. Linnasekretäri asendaja peab vastama käesoleva paragrahvi 2. lõikes sätestatud tingimustele. Alates 2002. aasta 1. jaanuarist on linnasekretäri asendajal kõik linnasekretäri õigused ja kohustused.”;
1.38 muuta VI peatüki pealkirja ja sõnastada see järgmiselt:
“VI LINNA ASUTUSED JA LINNA AVALIK TEENISTUS. TEENISTUSLIK JÄRELEVALVE”;
1.39 muuta § 52 ja sõnastada see järgmiselt:
“§ 52. Linna asutused. Linna asutuste moodustamise kord ja põhiülesanded
1)	linna ametiasutused, mis teostavad avalikku võimu;
2)	linna ametiasutuse hallatavad asutused, mis ei teosta avalikku võimu.
(11) Linna ametiasutus ja ametiasutuse hallatav asutus registreeritakse riigi ja kohaliku omavalitsuse asutuste registris.”;
1.40 muuta § 53 lg 4 teine lause ja sõnastada see järgmiselt:
“Kui seaduses või käesolevas põhimääruses ei ole sätestatud teisiti, võib ametnikuna teenistusse võtta 18-aastaseks saanud vähemalt keskharidusega Eesti kodaniku, kes valdab eesti keelt seadusega või seaduse alusel kehtestatud ulatuses.”
1.41 muuta § 54 ja sõnastada see järgmiselt:
“§ 54. Linnavolikogu poolt valitud ja ametisse nimetatud isikute ning teiste linnaametnike sotsiaalsed garantiid
(1) Palgalisel ametikohal töötavale linnavolikogu esimehele või tema asetäitjale, linnapeale ja linnavolikogu poolt ametisse nimetatud linnavalitsuse liikmele võib linnavolikogu otsusega maksta ametist vabastamisel hüvitust kuni kolme kuu ametipalga ulatuses, kui ta on töötanud kaks kuni kaheksa aastat, ja kuni kuue kuu ametipalga ulatuses, kui ta on töötanud vastaval ametikohal rohkem kui kaheksa aastat, kusjuures nimetatud töötamise aja hulka arvatakse ka pidev töötamine käesoleva paragrahvi 3. ja 5. lõikes nimetatud ametikohtadel ning vabastamine toimub:
1)	seoses volituste tähtajalise lõppemisega;
2)	tema enda algatusel seoses terviseseisundiga, mis ei võimalda püsivalt oma teenistuskohustusi täita;
3)	seoses umbusalduse avaldamisega.
1)	vabastatakse ametist tema enda algatusel, v.a. käesoleva paragrahvi 1. lõike punktis 2 toodud juhul;
2)	valitakse või nimetatakse linnavolikogu poolt ametisse uueks tähtajaks.
(3) Linnaosa vanemale makstakse ametist vabastamisel hüvitust kolme kuu ametipalga ulatuses kui ta on töötanud kaks kuni kuus aastat, ja kuue kuu ametipalga ulatuses, kui ta on töötanud oma ametikohal rohkem kui kuus aastat, kusjuures nimetatud töötamise aja hulka arvatakse ka pidev töötamine käesoleva paragrahvi 5. lõikes nimetatud ametikohtadel ning vabastamine toimub:
1)	teenistustähtaja möödumise tõttu;
2)	tema enda algatusel seoses terviseseisundiga, mis ei võimalda püsivalt oma teenistuskohustusi täita.
1)	vabastatakse ametist tema enda algatusel, v.a. käesoleva paragrahvi 3. lõike punktis 2 toodud juhul;
2)	nimetatakse linnavalituse poolt linnaosa vanemaks uueks tähtajaks või nimetatakse linna muu ametiasutuse juhiks.
(5) Linnasekretäri, linnavalitsuse nõuniku, linnavalitsuse ameti juhataja ja tema asetäitja, linnakantselei osakonna juhataja, linnaosa vanema asetäitja, linnaosa valitsuse haldussekretäri, linnavolikogu kantselei juhataja ja tema asetäitja, linnavolikogu nõuniku ning linnavolikogu kantselei osakonna juhataja teenistusest vabastamisel ametniku algatusel võib maksta eelnimetatud ametnikule hüvitust, kui ta on töötanud oma või eelnimetatud ametikohtadel kokku vähemalt kolm viimast aastat ning linna ametiasutuses pidevalt:
3 kuni 6 aastat – kuni kolme kuu ametipalga ulatuses;
6 kuni 10 aastat – kuni nelja kuu ametipalga ulatuses;
üle 10 aasta – kuni kuue kuu ametipalga ulatuses.
Hüvituse maksmise ja selle suuruse otsustab linnavalitsus linnavalitsuse ametnike osas v.a linnavolikogu kantselei ametnikud, kelle suhtes teeb vastava otsuse linnavolikogu esimees.
(13) Käesoleva paragrahvi lõigetes 7-10 ettenähtud hüvitused ja toetus makstakse välja erakorralisteks sündmusteks eraldatud vahendite arvel.”;
1.42 täiendada põhimäärust §-ga 54¹ järgmises sõnastuses:
“§ 54¹. Teenistuslik järelevalve
(9) Käesoleva paragrahvi alusel ei teostata teenistuslikku järelevalvet haldusõiguserikkumiste seadustiku § 189-216 sätestatud ametiisikute aktide ja toimingute üle.”;
1.43 muuta § 55¹ ja sõnastada see järgmiselt:
“Tallinna eelarve projekt, vastuvõetud eelarve, eelarve muudatused ja lisaeelarved ning eelarve täitmise aruanne avalikustatakse käesoleva põhimääruse § 81 lg 1 sätestatud korras.”;
1.44 täiendada § 57 lõikega 10 järgmises sõnastuses:
“(10) Eelarve, eelarve muutmise ja lisaeelarve projekti koostamine ja vastuvõtmine toimub linnavolikogu poolt sätestatud korras.”;
1.45 jätta § 58 lg 1 välja sõnad “(sealhulgas rahanduskomisjon)”;
1.46 muuta § 59 lg 5 ja sõnastada see järgmiselt:
“(5) Eelarve täitmise aruande kinnitab linnavolikogu hiljemalt 1. juuniks, olles eelnevalt ära kuulanud revisjonikomisjoni vastava arvamuse. Alates 2001. aasta 1. jaanuarist peab olema linnavolikogule kinnitamiseks esitatavale eelarve täitmise aruandele lisatud linnavolikogu poolt määratud audiitori arvamus aruande kohta.”;
1.47 asendada § 65 lg 3 sõna “asutused” sõnadega “ametiasutuse hallatavad asutused”;
1.48 muuta § 69 alljärgnevalt:
1.48.1 asendada lõigetes 1 ja 2 sõnad “linna asutus” sõnadega “linna ametiasutuse hallatav asutus” vastavas käändes;
1.48.2 muuta lg 5 ja sõnastada see järgmiselt:
“(5) Linnal on õigus oma ülesannete täitmiseks sõlmida lepinguid. Lepingute sõlmimiseks volitatud isikud määratakse käesoleva põhimäärusega ja Tallinna õigusaktidega.”;
1.49 muuta § 71 ja sõnastada see järgmiselt:
“§ 71. Tallinna arengukava
1)	linnaeelarve koostamisele;
2)	investeeringute kavandamisele ja nende jaoks rahaliste ja muude vahendite taotlemisele, sõltumata nende allikast;
3)	laenude võtmisele ja võlakirjade emiteerimisele eelarveaastast pikemaks perioodiks.
(7) Tallinna üldplaneering ja arengukava ei tohi olla vastuolus.”;
1.50 tunnistada kehtetuks § 73 lg 3;
1.51 tunnistada kehtetuks § 74 lg 2;
1.52 muuta § 81 ja sõnastada see järgmiselt:
“§ 81. Linnavolikogu õigusaktidele esitatavad nõuded ja õigusaktide jõustumine
(10) Jõustunud linnavolikogu õigusaktid saadab linnavolikogu kantselei Rahvusraamatukogule ja Tallinna Keskraamatukogule.”;
1.53 muuta § 82 lg 2¹ ja sõnastada see järgmiselt:
“(2¹) Linnavalitsuse määruste ärakirjad saadab linnasekretär 10 päeva jooksul nende vastuvõtmisest arvates õiguskantslerile, linnavolikogu kantseleile, Rahvusraamatukogule ja Tallinna Keskraamatukogule.”;
1.54 asendada § 86 lõigetes 1 – 4 sõnad “linnaosa põhikiri” sõnadega “linnaosa põhimäärus” vastavas käändes;
1.55 muuta § 89 lg 5 ja sõnastada see järgmiselt:
“(5) Halduskogu liikmel on õigus saada hüvitust halduskogu ülesannete täitmisel tehtud kulutuste ning halduskogu tööst osavõtu eest linnavolikogu poolt kehtestatud määras ja korras.”;
1.56 muuta § 90 ja sõnastada see järgmiselt:
“§ 90. Halduskogu liikme volituste ennetähtaegne lõppemine
1)	tagasiastumisega isikliku avalduse alusel;
2)	väljalangemisega Eesti hääleõiguslike kodanike riiklikust registrist Tallinnas;
3)	nimetamisega kohtunikuks;
4)	tahtliku kuriteo eest süüdimõistva kohtuotsuse jõustumisega;
5)	jõustunud kohtuotsusega, millega tühistati valimiskomisjoni otsus tema registreerimise kohta linnavolikogu liikmeks;
6)	teovõimetuks tunnistamisega;
7)	surmaga.
(5) Käesoleva paragrahvi 1. lõike punktides 4-6 sätestatud juhtudel edastab linnaosa vanem vastava kohtuotsuse hiljemalt kolme tööpäeva jooksul selle kättesaamisest arvates linnavolikogule.”;
1.57 muuta § 91 ja sõnastada see järgmiselt:
“§ 91. Halduskogu liikme volituste peatumine
3)	valimisega vallavanemaks või linnapeaks, kinnitamisega valla- või linnavalitsuse liikmeks, valimisega Tallinna Linnavolikogu esimeheks, kinnitamisega Tallinna linnaosa vanemaks;
4)	nimetamisega sama linnaosa valitsuse ametnikuks;
5)	asumisega tegevteenistusse kaitseväes või sellega võrdsustatud teenistusse;
7)	tööülesannete, õpingute tõttu või muul põhjusel, mis takistab halduskogu istungitel osalemist vähemalt kolme järjestikuse kuu ulatuses.
(8) Käesoleva paragrahvi 2. lõike punktis 6 sätestatud juhul saadab linnaosa vanem hiljemalt kolme tööpäeva jooksul vastava kohtumääruse kättesaamisest arvates selle linnavolikogule.”;
1.58 muuta § 93 lg 8 teist lauset ja sõnastada see järgmiselt:
"Halduskogu on otsustusvõimeline, kui koosolekust võtab osa üle poole halduskogu liikmetest, sealhulgas halduskogu esimees või tema asendaja.";
1.59 muuta § 96 alljärgnevalt:
1.59.1 täiendada lg 1 esimest lauset pärast sõna “palgamäärad” sõnadega “ning palgatingimused”;
1.59.2 täiendada lg 2 pärast sõnu “linnaosa valitsuse põhimäärusega” sõnadega “ja teiste Tallinna õigusaktidega”;
1.59.3 asendada lg 2 ja lg 4 p 2 sõnad “linnaosa põhikiri” sõnadega “linnaosa põhimäärus” vastavas käändes;
1.59.4 muuta lg 4 p 6 ja sõnastada see järgmiselt:
“6) teeb linnapeale ettepaneku linnaosa valitsuse hallatava asutuse juhi ametisse kinnitamiseks ja ametist vabastamiseks, sõlmib ja lõpetab temaga töölepingu ning täidab teisi tööandja õigusi ja kohustusi seaduses ja Tallinna õigusaktidega sätestatud korras.”;
1.59.5 täiendada lg 4 p 6¹ järgmises sõnastuses:
“6¹) täidab tööandja õigusi ja kohustusi linnaosa valitsuse ametnike ja abiteenistujate suhtes kui Tallinna õigusaktides ei ole sätestatud teisiti;”;
1.59.6 tunnistada kehtetuks lg 4 p 9;
1.60 tunnistada kehtetuks § 97.
2. Linnavalitsusel korraldada Tallinna põhimääruse tervikteksti avaldamine 3 nädala jooksul pärast käesoleva määruse jõustumist.
3. Linnavalitsusel esitada ettepanekud linnavolikogu õigusaktide kooskõlla viimiseks Tallinna põhimäärusega ja viia oma õigusaktid kooskõlla Tallinna põhimäärusega.
4. Linnavolikogu kantseleil esitada linnavolikogu töökorra muutmise eelnõu kahe kuu jooksul põhimääruse muudatuste jõustumisest arvates.
5. Tunnistada kehtetuks Tallinna Linnavolikogu:
5.1 2. detsembri 1999 määrus nr 40 “Linnavolikogu komisjoni aseesimehe valimise korra kinnitamine”;
5.2 16. detsembri 1999 määruse nr 46 “Linnavolikogu revisjonikomisjoni liikmete valimise korra kinnitamine” punkt 1;
5.3 10. veebruari 2000 määruse nr 10 “Linnavolikogu komisjoni esimehe valimise korra kinnitamine” punkt 1.
6. Määrus jõustub 19. juunil 2000.
Tallinna Linnavolikogu aseesimees-
linnavolikogu esimehe asendaja

References: § 22
 § 98
 § 2
 § 6
 § 26
 § 7
 § 10
 § 22
 § 88
 § 23
 § 24
 § 25
 § 37
 § 26
 § 28
 § 29
 § 30
 § 31

§ 31
 § 32
 § 33
 § 35
 § 36
 § 37
 § 37
 § 37
 § 25
 § 38
 § 40
 § 41
 § 26
 § 42
 § 43
 § 44
 § 29
 § 45
 § 46
 § 47
 § 54
 § 48
 § 49
 § 50
 § 51
 § 52
 § 53
 § 54
 § 189
 § 55
 § 81
 § 57
 § 58
 § 59
 § 65
 § 69
 § 71
 § 73
 § 74
 § 81
 § 82
 § 86
 § 89
 § 90
 § 91
 § 93
 § 96
 § 97